62017TJ0571_INF
Presuda Općeg suda (osmo vijeće) od 2. travnja 2020. – UG protiv Komisije
(predmet T-571/17)
„Javna služba – Ugovorno osoblje – Ugovor na neodređeno vrijeme – Članak 47. točka (c) podtočka i. Uvjeta zaposlenja – Otkaz uz otkazni rok – Razlozi za otkaz – Ponašanje u službi i stav prema radu koji nisu u skladu s interesom službe – Očita pogreška u ocjeni – Kontrola materijalne točnosti činjeničnih elemenata – Nepostojanje dokaza – Odgovornost – Imovinska šteta – Plaćanje neisplaćenih plaća”
1.
Tužbe dužnosnikâ – Akt koji negativno utječe – Pojam – Komisijin dopis kojim se ugovorni djelatnik obavještava o njezinoj namjeri raskida njegova ugovora na neodređeno vrijeme – Isključenost – Odluka o raskidu ugovora na neodređeno vrijeme – Uključenost
(Pravilnik o osoblju za dužnosnike, čl. 90. st.2. i čl. 91. st. 1.; Uvjeti zaposlenja ostalih službenika, čl. 3.a, čl. 47. t. ( c) podt. i., i čl. 138.)
(t. 31.-35.)
2.
Tužbe dužnosnikâ – Akt koji negativno utječe – Odluka kojom se uspostavlja konačno izvješće o ocjeni – Prethodna žalba u upravnom postupku – Nepostojanje – Nedopuštenost
(čl. 270. UFEU-a; Pravilnik o osoblju za dužnosnike, čl. 43. st. 1., čl. 90. st. 2., i čl. 91. st. 2.; Uvjeti zaposlenja ostalih službenika, čl. 3.a i čl. 87. st. 1.)
(t. 36.-39.)
3.
Dužnosnici – Ugovorno osoblje – Otkaz ugovora na neodređeno vrijeme – Diskrecijska ovlast uprave – Dužnost brižnog postupanja uprave – Uzimanje u obzir interesa dotičnog člana osoblja – Sudski nadzor – Granice
(Uvjeti zaposlenja ostalih službenika, čl. 47. t. (c))
(t. 59.-61., 77., 78.)
4.
Dužnosnici – Izvanugovorna odgovornost institucija – Pretpostavke – Nezakonitost – Šteta – Uzročna veza – Teret dokazivanja
(čl. 340. st. 2. UFEU-a)
(t. 82.-85., 88.)
5.
Tužbe dužnosnikâ – Tužba za naknadu štete podnesena bez provedbe predsudskog postupka u skladu s Pravilnikom o osoblju – Nedopuštenost
(Pravilnik o osoblju za dužnosnike, čl. 90. i 91.)
(t. 94.-96.)
6.
Tužbe dužnosnikâ – Predmet – Nalog upravi – Nedopuštenost
(čl. 266. i 270. UFEU-a; Pravilnik o osoblju za dužnosnike, čl. 91.)
(t. 101., 108.)
Predmet
Zahtjev na temelju članka 270. UFEU-a za, s jedne strane, poništenje odluke od 17. listopada 2016. kojom je Komisijin Ured za infrastrukturu i logistiku u Luksemburgu (OIL) raskinuo tužiteljičin ugovor o radu na temelju članka 47. točke (c) podtočke i. Uvjeta zaposlenja ostalih službenika Europske unije, s učinkom od 20. kolovoza 2017., i, s druge strane, naknadu imovinske štete koju je tužiteljica navodno pretrpjela zbog te odluke, kao i neimovinske štete koju je navodno pretrpjela zbog ponižavajućeg postupanja prema njoj zbog njezinih sindikalnih aktivnosti i korištenja roditeljskog dopusta.
Izreka
1.
Poništava se Odluka Europske komisije od 17. listopada 2016. o raskidu ugovora o radu na neodređeno vrijeme osobi UG.
2.
Stranke će Općem sudu u roku od tri mjeseca od proglašenja ove međupresude dostaviti ili dogovorno utvrđeni iznos novčane naknade koja se odnosi na nezakonitost odluke od 17. listopada 2016. ili, ako dogovor izostane, njihove zahtjeve koji se tiču tog iznosa.
3.
U preostalom dijelu tužba se odbija.
4.
O troškovima će se odlučiti naknadno.